als_Latn dik_Latn sna_Latn
Microsoft ka nisur një promocion të ri, që t’u ofrojë përdoruesve të platformës Windows XP 100 dollarë ulje nëse blejnë një pajisje Surface apo Windows 8.1, që kushton më shumë se 599 dollarë. Kjo nismë e re erdhi meqë suporti për programin e vjetër nuk do të vazhdojë më.
Marrëveshja do të fillojë nga data 20 mars deri më 15 qershor në dyqanet Microsoft në Amerikë. Nëse doni të përfitoni nga kjo ofertë ju duhet të paraqisni në dyqanet Microsoft një pajisje Windows XP.
Përveç uljes së çmimit, Microsoft do t’ju japë mundësinë të përfitoni nga shërbimet e Laplink, për të transferuar falas të dhënat. Programi Laplink mund të shkarkohet në të dy pajisjet e vjetra XP dhe kompjuterët Windows 8.1.
Pas 12 vitesh, Microsoft nuk do të vazhdojë më mbështetjen për Windows XP nga data 8 prill. Kjo do të thotë se kompania nuk do të ofrojë më mbështetje dhe përditësime të reja për këtë sistem operativ. “Është shumë e rëndësishme që konsumatorët dhe partnerët të përdorin sistemin e ri operativ si Windows 8.1,” tha Microsoft.
Disa nga pajisjet Windows që përfshihen në ofertë janë: linja Surface 2 e Microsoft, kompjuterët HP, linja XPS e kompanisë Dell, kompjuteri ThinkPad Yoga i kompanisë Lenovo, etj.
(Herë të lexuara: 295)
als_Latn als_Latn als_Latn als_Latn als_Latn als_Latn